Zmluva o dielo č................

uzavretá v zmysle ust. § 536 a nasl. ustanovení
Obchodného zákonníka č. 513/1991 Zb. v znení neskorších zmien a doplnení na dodanie diela „Výstavba lanovej dráhy na Martinské hole"




ČLÁNOK I.
ZMLUVNÉ STRANY






1.1 Objednávateľ:










1.2 Zhotoviteľ:

Mesto Martin
Zastúpený: ........................... - primátor 
Sídlo: Námestie S. H. Vajanského 1, Martin, 036 49
IČO: 00 316 792
Osoba oprávnená na rokovanie
vo veciach zmluvných:.................
vo veciach technických: .......................
Bankové spojenie: .................................
IBAN: ...................................................
IBAN: ................................................... (dotačný)

(ďalej len „Objednávateľ"')


Miesto podnikania: ...................
Zastúpený: ......................
Osoba oprávnená na rokovanie ................
vo veciach zmluvných:	...................
vo veciach technických: .....................
Bankové spojenie: .........................
Číslo účtu:	, (účet vedený na zhotoviteľa)
IČO: ........................
DIČ pre DPH: ........................
Telefón: .......................
Fax: .......................
Zapísaný: ...............
zo dňa: .................
(ďalej len „Zhotoviteľ")
ČLÁNOK II.
                                       ÚVODNÉ USTANOVENIA
2.1 Podkladom pre uzatvorenie tejto zmluvy je výsledok verejnej súťaže podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „verejné obstarávanie“)  s názvom „Výstavba lanovej dráhy na Martinské hole“ vyhlásenej v Úradnom vestníku Európskej únie č. EÚ OJ S X/2026 zo dňa XX.XX.2026 pod značkou XXXXXX-2026 a vo Vestníku verejného obstarávania č. XX/2026 zo dňa XX.XX.2026 pod značkou XXXXX – XXX Mestom Martin, základe ktorej bol vybraný zhotoviteľ diela. Ďalšie informácie a podrobnosti týkajúce sa predmetu plnenia tejto zmluvy sú uvedené v prílohe č. 1 tejto zmluvy, ktorú tvorí Opis predmetu zákazky ako aj ďalšie prílohy tejto zmluvy.
2.2 Východiskové údaje:
Názov  stavby:   ,,Výstavba lanovej dráhy na Martinské hole "
Investor: Mesto Martin
2.2.1 Miesto stavby: Martinské hole, mestská časť Podháj -Stráne - katastrálne územie   
            mesta Martin
2.2.2 Projektová dokumentácia vypracovaná oprávneným projektantom PROMT, s.r.o. 05/2007
Projektová dokumentácia vypracovaná oprávneným projektantom PROMT, s.r.o. 03/2008
Projektová dokumentácia vypracovaná oprávneným projektantom Ateliér AAE, s.r.o. Zmena stavby pred dokončením 12/2010
Projektová dokumentácia vypracovaná oprávneným projektantom Hplus, a.s. 11/2019
Projektová dokumentácia vypracovaná oprávneným projektantom Hplus, a.s. 12/2023
2.2.3 Stavebné povolenie č. j. 4417/07-ŠSÚ/S-Pč zo dňa 7. 1. 2008, ktoré nadobudlo právoplatnosť dňa 11. 1. 2008 vydané Úradom pre reguláciu železničnej dopravy
Rozhodnutie o povolení zmeny stavby pred dokončením  č. j. 2008/08-ŠSÚ/S-Pč zo dňa 21.5.2008, ktoré nadobudlo právoplatnosť dňa 23.6.2008, vydané Úradom pre reguláciu železničnej dopravy
Rozhodnutie o predĺžení platnosti stavebného povolenia č. j. 36/10-S4-S/Pč zo dňa 3.3.2010, ktoré nadobudlo právoplatnosť dňa 1.4.2010, vydané Úradom pre reguláciu železničnej dopravy
Rozhodnutie o predĺžení platnosti stavebného povolenia č. j. 1328/11-S4-S/Ta zo dňa 14.4.2011, ktoré nadobudlo právoplatnosť dňa 17.5.2011, vydané Úradom pre reguláciu železničnej dopravy
Rozhodnutie o povolení zmeny časti stavby pred dokončením  č. j. 1499/11-S4-S/Ta zo dňa 6.6.2011, ktoré nadobudlo právoplatnosť dňa 4.7.2011, vydané Úradom pre reguláciu železničnej dopravy
Rozhodnutie o predĺžení platnosti stavebného povolenia č. j. 2994/13-S4-S/Ta zo dňa 20.5.2013, ktoré nadobudlo právoplatnosť dňa 11.6.2013, vydané Úradom pre reguláciu železničnej dopravy
Rozhodnutie o povolení zmeny stavby pred dokončením  č. j. 06732/2020/SŽDD/63300 zo dňa 13.8.2020, ktoré nadobudlo právoplatnosť dňa 8.9.2020, vydané Ministerstvom dopravy a výstavby SR.
2.2.4 Členenie stavby na nasledovné stavebné súbory:. SO 01 Kabínková lanovka, SO 010 Údolná stanica, SO 013 Prípojka vodovodu, SO 014 Splašková kanalizácia, SO 017 NN káblový prívod pre SO 010, SO 018 VN prívod a trafostanica, SO 020 Vrcholová stanica, SO 023 Prípojka vodovodu, SO 024 Splašková kanalizácia, SO 026 VN prípojka a technológia trafostanice, SO 029 Zmena stavby 2.
2.3 Zhotoviteľ ku dňu uzavretia tejto zmluvy musí byť registrovaný v registri partnerov verejného sektora v súlade s príslušnými ustanoveniami zákona č. 315/2016 Z. z. o registri partnerov verejného sektora a o zmene a doplnení niektorých zákonov. Zhotoviteľ ku dňu uzavretia tejto zmluvy je registrovaný v registri partnerov verejného sektora pod číslom vložky: .................., dátum zápisu: .................. Zhotoviteľ sa zároveň zaväzuje byť registrovaný v registri partnerov verejného sektora v súlade s príslušnými ustanoveniami zákona č. 315/2016 Z. z. o registri partnerov verejného sektora a o zmene a doplnení niektorých zákonov po celú dobu platnosti a účinnosti tejto zmluvy.
2.4 Financovanie diela je zabezpečené:
a) z finančných prostriedkov z rozpočtu objednávateľa,
b) z finančných prostriedkov na základe zmluvy o poskytnutí nenávratného finančného príspevku uzatvorenej s Ministerstvom investícií, regionálneho rozvoja a informatizácie Slovenskej republiky ako riadiacim orgánom pre Program Slovensko 2021 – 2027.
2.5 Zhotoviteľ podpisom tejto zmluvy potvrdzuje, že pred uzavretím tejto zmluvy si osobne prezrel miesto vykonania diela, oboznámil sa s jeho stavom na mieste samom a na vykonanie diela mu postačujú informácie, ktoré mu objednávateľ poskytol pred uzavretím tejto zmluvy.
2.6 Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou predmetu plnenia podľa tejto zmluvy, že je v celom rozsahu oboznámený s projektovou dokumentáciou na dielo uvedenou v článku III. bod 3.1 tejto zmluvy, a že disponuje potrebným technickým a personálnym zabezpečením pre kvalitné a včasné vykonanie predmetu plnenia podľa tejto zmluvy.
2.7 Zhotoviteľ podpisom tejto zmluvy potvrdzuje, že spĺňa všetky podmienky a požiadavky stanovené v tejto zmluve, že je oprávnený túto zmluvu uzatvoriť a že je spôsobilý riadne a včas plniť všetky povinnosti a záväzky z nej vyplývajúce.




ČLÁNOK III.
PREDMET PLNENIA ZMLUVY
3.1 Dielo pre účely tejto zmluvy vymedzujú zmluvné strany nasledovne: ,,Výstavba lanovej dráhy na Martinské hole“ Zhotoviteľ sa podpisom tejto zmluvy zaväzuje vykonať na vlastné náklady a nebezpečenstvo pre Objednávateľa stavebné dielo definované  v tejto zmluve  v nasledovnom rozsahu:
„Výstavba 8-miestnej kabínkovej lanovej dráhy na Martinské hole s celoročným využitím vrátane súvisiacej technickej infraštruktúry priamo spojenej s jej prevádzkou, najmä prípojok inžinierskych sietí. Dielo pozostáva z technologickej a stavebnej časti odpojiteľnej jednolanovej obežnej lanovej dráhy s 8-miestnymi kabínami s úrovňovým nástupom, údolnej a vrcholovej stanice vrátane sociálneho zázemia pre pracovníkov obsluhy a súvisiacej inžinierskej činnosti. Súčasťou diela je aj vypracovanie realizačnej dokumentácie, dokumentácie skutočného vyhotovenia stavby v rozsahu potrebnom na kolaudáciu a riadne užívanie stavby, ako aj vypracovanie a odovzdanie prevádzkových predpisov, predpisov pre obsluhu, údržbu, vykonávanie skúšok a technickej dokumentácie elektrických a hydraulických prvkov v slovenskom jazyku. Požadovaná kabínková lanovka musí byt’ nová, nepoužívaná, nerepasovaná.“
3.2 Objednávateľ sa zaväzuje za riadne a včasné zhotovenie diela zaplatiť Zhotoviteľovi diela cenu za podmienok a vo výške uvedenej v tejto zmluve. Realizáciou diela je aj povinnosť Zhotoviteľa vykonať všetky úkony a činnosti potrebné na to, aby objednávateľ mohol dielo použiť na plánovaný účel. Zhotoviteľ zároveň potvrdzuje, že mu je známy účel, na ktorý sa dielo zhotovuje.
3.3 Zhotoviteľ zhotoví dielo na vlastný náklad a nebezpečenstvo pri rešpektovaní všetkých zákonov, predpisov a noriem platných na území Slovenskej republiky alebo tých, ktoré zmluvné strany dohodli v realizačnom projekte stavby.
3.4 Zhotoviteľ sa zaväzuje zhotoviť dielo najneskoršie v termínoch uvedených v Čl. IV., Objednávateľ   sa   zaväzuje    dokončené   dielo   prevziať,   pokiaľ    bude   prevedené   v dohodnutom rozsahu, kvalite, bez vád a nedorobkov.

                                                     ČLÁNOK IV.
DOBA ZHOTOVENIA DIELA

4.1 Zmluvné strany sa dohodli na nasledovných termínoch zhotovenia diela podľa Čl. III. Termín vykonania diela ( t. j. termín, v ktorom sa musí uskutočniť začiatok zhotovovania diela, ukončenie a odovzdanie diela) je v čase od prevzatia staveniska najneskôr do 18 mesiacov.
4.1.1 Termín prevzatia staveniska: do 5 dní odo dňa účinnosti tejto zmluvy.
4.1.2 Termín začatia zhotovovania diela: do 3 dní od prevzatia staveniska.
4.2 
 Za účelom časovej kontroly zhotovenia  diela  vypracuje  zhotoviteľ  termínový harmonogram  prác  s postupovými  termínmi  stavebnej  pripravenosti   a ukončenia montáže prevádzkových súborov k zmluvou stanovenému termínu ukončenia diela , ktorý tvorí prílohu č. 3 tejto zmluvy.
4.3 Objednávateľ sa zaväzuje poskytnúť zhotoviteľovi potrebné spolupôsobenie pre dodržanie dohodnutých termínov, ktoré je špecifikované v Čl. VIII. tejto zmluvy.
4.4 Objednávateľ sa taktiež zaväzuje uhrádzať jednotlivé platby a zaplatiť cenu diela spôsobom a za podmienok dohodnutých v Čl. V. tejto zmluvy.


ČLÁNOK V.
CENA DIELA

5.1 Objednávateľ sa zaväzuje,  že  riadne  a včas  dokončené  dielo  prevezme  od  Zhotoviteľa a zaplatí mu za jeho zhotovenie cenu diela podľa bodu. 5.3 tejto zmluvy.
5.2 Cena za zhotovenie predmetu zmluvy v rozsahu špecifikovanému touto zmluvou je stanovená na základe výsledku verejného obstarávania a je doložená podrobným položkovým rozpočtom (cenovou kalkuláciou) Zhotoviteľa, ktorý tvorí Prílohu č. 2 k tejto zmluve.
5.3 Cena za splnenie predmetu tejto zmluvy je stanovená na sumu:
Cena diela bez DPH:		€ DPH	€
Cena diela s DPH	€
slovom ...........................euro a	centov
Daň z pridanej hodnoty sa vypočíta podľa právnych predpisov platných v čase jej plnenia.
5.4 Cena diela je dohodnutá za rozsah plnenia podľa tejto zmluvy, projektovej dokumentácie a Prílohy č. 2. Zmluvné strany sa dohodli, že počas trvania zmluvy možno cenu Diela upraviť iba spôsobom a v rozsahu prípustnom podľa § 18 zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“). Úprava ceny nesmie meniť celkovú povahu pôvodnej zákazky.
5.4.1 Ak dôjde po dni predloženia ponuky k preukázateľnej zmene cien rozhodujúcich vstupov použitých pri plnení Diela, najmä stavebných materiálov, tovarov, energií, pohonných hmôt, dopravy alebo mzdových nákladov, o viac ako 5 %, Zhotoviteľ je oprávnený požadovať primeranú úpravu ceny. Úprava sa vypočíta iba z dotknutej časti ceny Diela a v rozsahu skutočnej zmeny príslušného nákladového vstupu, pričom sa prednostne použije príslušný objektívny index Štatistického úradu SR alebo iný verejne dostupný a overiteľný index zodpovedajúci predmetnému nákladovému vstupu. Ak taký index neexistuje, použije sa preukázateľná zmena obstarávacej ceny konkrétneho vstupu. Rovnaký mechanizmus sa použije primerane aj pri poklese rozhodujúcich vstupných nákladov.
5.4.2 Nárok podľa bodu 5.4.1 vzniká za obdobie od dňa predloženia ponuky do obdobia, v ktorom sa zmena nákladov prejaví na plnení Zhotoviteľa. Zhotoviteľ predloží Objednávateľovi podklady preukazujúce zmenu nákladov; tým nie je dotknuté právo Zhotoviteľa na predĺženie lehoty plnenia a úhradu preukázaných nákladov, ak vznikli v dôsledku okolnosti na strane Objednávateľa, zmeny Diela alebo inej okolnosti prípustnej podľa § 18 ZVO.
5.4.3  Zhotoviteľ nie je povinný financovať náklady spôsobené požiadavkou Objednávateľa, ktorá nebola zahrnutá v pôvodnom rozsahu Diela. Takáto požiadavka sa posúdi ako zmena Diela alebo práce naviac a pred jej realizáciou sa písomne určí jej cenový a časový dopad podľa tejto zmluvy.
5.4.4 Ak v dôsledku zmeny právnych predpisov, technických noriem, daňových alebo odvodových povinností, rozhodnutia orgánu verejnej moci alebo zmeny podmienok plnenia dôjde k zvýšeniu nákladov Zhotoviteľa, Zhotoviteľ má nárok na primeranú úpravu ceny a lehoty plnenia v rozsahu prípustnom podľa § 18 ZVO.
5.4.5 Pre účely úpravy ceny podľa tejto zmluvy sa za rozhodujúci deň na porovnanie vývoja nákladov považuje deň uplynutia lehoty na predkladanie ponúk. Ak od tohto dňa do dňa uskutočnenia príslušnej dodávky alebo vykonania príslušnej práce dôjde k zvýšeniu rozhodujúceho nákladového vstupu o viac ako 5 %, Zhotoviteľ má nárok na úpravu ceny dotknutej položky o percento presahujúce 5 %, pokiaľ je takáto úprava prípustná podľa § 18 ZVO. Úprava sa vykoná písomným dodatkom k tejto zmluve.
5.5 Fakturované budú vykonané práce odsúhlasené oboma zmluvnými stranami.
5.6 Cena diela je stanovená, platí a kryje kvalitatívne, dodacie a platobné podmienky podľa tejto zmluvy a to najmä:
5.6.1 Dielo bude realizované podľa technických noriem:
· slovenské technické normy a technická legislatíva SR, (alebo DIN či EN v prípade, že príslušné slovenské normy neexistujú), pričom za prvotriednu akosť zmluvné strany považujú dielo zhotovené bez chýb a vád
· normy a technické podmienky uvedené v projektovej dokumentácii.
5.6.2 Podmienky zhotovenia diela uvedené v Čl. VII. tejto zmluvy.
5.6.3 Dočasné dopravné značenie:
· Za dočasne dopravné značenie zodpovedá zhotoviteľ
· Pred začatím  stavebných  prác  zhotoviteľ  realizuje  dočasné  dopravné  značenie  v rozsahu určenom v projektovej dokumentácii, ktorú si je povinný dať vypracovať odborne spôsobilým projektantom a následne dať odsúhlasiť Okresným riaditeľstvom PZ SR, Oddelenie dopravného inšpektorátu v Martine
5.6.4 Činnosti a poplatky súvisiace s realizáciou diela:
· vytýčenie podzemných inžinierskych sietí ich správcami
· geodetické vytýčenie stavby
· ochrana vegetácie v okolí stavby
· výkon koordinátora BOZP
· 	dopracovanie projektovej dokumentácie ak je potrebná pre realizáciu niektorej časti diela v súlade s bodom č. 7.4.7. tejto zmluvy.
· navrátenie okolia stavby zasiahnuté výstavbou do pôvodného stavu
· udržiavanie poriadku na stavenisku a v okolí stavby zasiahnutom výstavbou diela
· 	náklady na  materiál,   pracovné   sily,  stroje,   zariadenie   staveniska,   riadenie a administratívu, dodávateľskú inžiniersku činnosť, stráženie vlastných strojov a objektov
· skladovanie materiálu
· presun hmôt
· uloženie· a likvidácia odpadov
· náklady na oplotenie a stráženie pracoviska
· poistenie stavby a jej časti voči všetkým rizikám vzniku škody
· osvetlenie
· zaistenie a vykonanie skúšok
· spotrebované energie pri realizácii diela, napr. vodné, stočné, elektrická energia, osadenie meračov a dohoda o platbe s príslušným správcom
· odvoz a poplatky za prebytok materiálu, zemín, stavebnej sute,
· opatrenia bezpečnosti pri práci a požiarnej ochrany počas realizácie,
· prípadné práce v noci, v dňoch pracovného pokoja, v sviatkoch a v nadčasoch,
· colné a dovozné poplatky,
· vlastná vodorovná a vertikálna doprava,
· dôsledky obmedzených priestorov staveniska,
· náklady vrátane úhrady poplatkov súvisiacich s vykonávaním stavebných prác
· nárasty cien energie 
· a materiálnych vstupov počas výstavby .
· zaškolenie obsluhy
5.6.5 Ku odovzdaniu stavby zhotoviteľ doloží nasledovné dokumenty
· Dve (2) sady projektu skutočného vyhotovenia vypracované autorom projektu a dve
(2) kópie tohto projektu na CD/USB vo formáte dwg, dxf, doc, rtf a xls, pdf.
· 	Dve (2) sady geodetického zamerania (výškopis a polohopis) skutkovej trasy dažďovej kanalizácie a dve (2) kópie tohto zamerania na CD/USB vo formáte dwg, dxf, doc, rtf, xls, pdf.
· Dve (2 ) sady spisov, v ktorých budú podľa priloženého menného zoznamu certifikáty, atesty, vyhlásenia o zhode všetkých výrobkov zabudovaných v diele a jeden (1) spis, v ktorom budú podľa menného zoznamu zoradené záručné listy použitých výrobkov.
· Dve (2) CD/USB fotodokumentácie, ktorú zhotoviteľ vyhotoví priebežne počas realizácie diela.
•Jednu (1) kópiu stavebného denníka
· Návrhy servisných zmlúv na výrobky inštalovaných v diele, pri ktorých výrobca požaduje pravidelný servis.
· Zabezpečenie	všetkých	porealizačných  vyjadrení	zainteresovaných organizácii potrebných ku kolaudácii diela.
· Doklady o uložení odpadov v zmysle Zákona 79/2015 Z.z. o odpadoch v platnom znení a v zmysle projektu stavby a výkazu výmer.
· Súhrnný dokument sumarizujúci údaje o vzniku odpadu a spôsobe nakladania s ním.
· Všetky dokumenty potrebné na preukázanie splnenia požiadaviek DNSH uvedené v bode 7.8.6 článku VII. tejto zmluvy
.
5.7 V prípade,  že  počas  realizácie  diela:  
a) nastane  potreba zmeny použitých materiálov, konštrukcií a druhov stavebných prác oproti projektovej dokumentácii, musí byť každá zmena vopred odsúhlasená objednávateľom a zaznamenaná v stavebnom denníku,
b) vzniknú práce naviac musia byť vopred odsúhlasené objednávateľom a zaznamenané v     stavebnom denníku,
c) vzniknú práce menej musia byť vopred odsúhlasené objednávateľom a zaznamenané v stavebnom denníku.
5.8 Naviac práce predstavujú práce nad rámec dojednaný v tejto zmluve, pričom pre vylúčenie pochybností sa má za to, že naviac práce sú výlučne práce neobsiahnuté v projektovej dokumentácii, rozsahu Diela špecifikovanom v bode 5.6 tejto zmluvy. Zistené a identifikované naviac práce, ktoré sa nenachádzajú vo výkresovej časti projektovej dokumentácii, sa ocenia dotknutým rozpočtovým stavebným softvérom použitým Zhotoviteľom a ekonomickým postupom aplikovaným Zhotoviteľom pri vyplnení výkazu výmer podľa tejto zmluvy a výsledná cena bude predmetom dohody Zmluvných strán.
5.9 Použitie ekvivalentu oproti projektovej dokumentácii pri realizácii diela podlieha predchádzajúcemu odsúhlaseniu objednávateľa. 


ČLÁNOK VI.
PLATOBNÉ PODMIENKY

6.1 Cena  diela  bude  uhrádzaná  pribežnými  faktúrami  v mesačnom  zúčtovacom   období k odovzdaniu diela vyhotoví zhotoviteľ konečnú faktúru.
6.2 Zhotoviteľ je oprávnený po nadobudnutí účinnosti tejto zmluvy vystaviť Objednávateľovi zálohovú (preddavkovú) faktúru až do výšky 30 % z celkovej ceny diela. Objednávateľ je povinný túto zálohovú faktúru uhradiť v lehote do 60 dní odo dňa jej doručenia. Poskytnutá záloha bude postupne a pomerne zúčtovávaná v jednotlivých mesačných priebežných faktúrach podľa článku 6.8.
6.3 K priebežným faktúram a konečnej faktúre:
Zhotoviteľ vystaví priebežnú a konečnú faktúru na základe súpisu vykonaných  prác, ktorý je povinný dať na odsúhlasenie Objednávateľovi. Súpis vykonaných prác Zhotoviteľ predkladá Objednávateľovi v dvoch (2 ) vyhotoveniach. Objednávateľ odsúhlasí predložený súpis skutočne vykonaných prác do 7 dní od jeho predloženia Zhotoviteľom. Zhotoviteľ predloží konečnú faktúru Objednávateľovi v štyroch (4) vyhotoveniach. Prílohou faktúry je súpis vykonaných prác potvrdený objednávateľom. Zhotoviteľ bude účtovať a fakturovať DPH podľa platných právnych predpisov. Lehota splatnosti konečnej faktúry je 60 dní odo dňa jej doručenia objednávateľovi.
6.3.1 Faktúra bude obsahovať tieto náležitosti:
· označenie zmluvných strán, obchodné meno, adresu, sídlo, IČO, DIČ
· číslo faktúry
· deň vystavenia a deň splatnosti faktúry, dátum zdaniteľného plnenia
· u faktúr s uplatnením DPH hodnotu DPH v % a v EUR.
· odvolanie na ustanovenie zmluvy, ktoré oprávňuje ku fakturácii
· fakturovanú sumu v EUR
· označenie osoby, ktorá faktúru vystavila
· pečiatku a podpis zodpovedného zástupcu zhotoviteľa
· prílohy v rozsahu a spracované spôsobom, aký predpisuje táto zmluva ( napr. pre faktúru	konečného finančného vyrovnania je to špecifikácia faktúr	)
6.3.2 Ak faktúra obsahuje odstrániteľné formálne nedostatky, Objednávateľ vyzve Zhotoviteľa na ich odstránenie bez zbytočného odkladu. Lehota splatnosti sa preruší iba v rozsahu a za podmienok prípustných právnymi predpismi; ak je fakturované plnenie vecne a účtovne identifikovateľné, formálny nedostatok nemá za následok zánik nároku na úhradu.
6.4 Fakturované budú skutočne vykonané práce odsúhlasené oboma zmluvnými stranami.
6.5 Objednávateľ je povinný uhradiť nespornú časť faktúry v lehote splatnosti. Spor o časť fakturovanej sumy nezakladá právo Objednávateľa zadržať nespornú časť faktúry ani jednostranne odpočítať tvrdenú pohľadávku voči Zhotoviteľovi, pokiaľ nejde o splatný a nesporný nárok alebo o nárok právoplatne priznaný príslušným orgánom.
6.6 Objednávateľ môže zadržať iba primeranú časť ceny bezprostredne súvisiacu s konkrétnou oprávnene uplatnenou a preukázanou vadou alebo nedorobkom. Zadržaná suma nesmie presiahnuť preukázanú alebo dôvodne predpokladanú cenu odstránenia konkrétnej vady a nesmie byť použitá ako všeobecné zádržné. Po odstránení vady je Objednávateľ povinný zadržanú sumu uhradiť do 30 pracovných dní.
6.7 Ak Objednávateľ neuhradí splatnú faktúru riadne a včas, Zhotoviteľ má nárok na zákonný úrok z omeškania bez potreby osobitnej výzvy. Uplatnením úroku z omeškania nie je dotknuté právo Zhotoviteľa na pozastavenie prác podľa tejto zmluvy.
6.8 Splatnosť faktúr je 60 dní odo dňa ich doručenia Objednávateľovi, ak osobitný právny predpis neustanovuje kratšiu alebo inú povinnú lehotu. Za deň úhrady sa považuje deň pripísania príslušnej sumy na účet Zhotoviteľa.
6.9 Dôvodom pre stanovenie dlhšej doby lehoty splatnosti faktúry nad rámec zákonom stanovenej lehoty podľa § 340b ods. 1 Obchodného zákonníka je skutočnosť, že objednávateľ zabezpečí financovanie realizácie diela na základe zmluvy o poskytnutí nenávratného finančného príspevku s Ministerstvom investícií, regionálneho rozvoja a informatizácie Slovenskej republiky. Podmienky a termíny úhrady faktúry v zmysle tohto článku zmluvy sa budú riadiť podmienkami poskytnutia nenávratného finančného príspevku. Skutočný termín úhrady faktúry bude závislý od úhrady nenávratného finančného príspevku k predmetnej faktúry zo strany poskytovateľa príspevku.
6.10 Objednávateľ je povinný uhrádzať cenu diela na základe faktúr vystavených zhotoviteľom podľa skutočne vykonaných prác za obdobie min. 2 mesiacov, pričom od každej priebežnej faktúry bude odpočítaná pomerná časť poskytnutého preddavku podľa článku 6.2 Súhrnná výška uhradených faktúr počas realizácie diela môže dosiahnuť až 80 % z celkovej ceny diela. Zostávajúcich 20 % z ceny diela bude uhradených po riadnom dokončení a odovzdaní diela.
6.11 Zhotoviteľ je povinný strpieť výkon kontroly / auditu / overovania skutočností súvisiacich s vykonaním diela kedykoľvek počas platnosti a účinnosti zmluvy o poskytnutí nenávratného finančného príspevku medzi Ministerstvom investícií, regionálneho rozvoja a informatizácie Slovenskej republiky a mestom Martin, a zároveň je zhotoviteľ povinný poskytnúť oprávneným osobám na výkon tejto kontroly / auditu všetku potrebnú súčinnosť. Zhotoviteľ podpisom tejto zmluvy berie túto skutočnosť na vedomie a súhlasí s ňou. 



ČLÁNOK VII.
PODMIENKY ZHOTOVENIA A DODANIA DIELA

  Zmluvné strany sa budú v priebehu realizácie diela riadiť nasledovnými podmienkami:
7.1 Stavenisko
7.1.1 Staveniskom sa rozumie priestor, na ktorom zhotoviteľ  vykonáva  stavebno montážne práce, súvisiace so zhotovením diela. Objednávateľ sa zaväzuje odovzdať zhotoviteľovi	stavenisko	pre	vykonávanie	prác	zápisnične.	V zápise	budú zaznamenané konkrétne doklady, rozhodnutia a bude jednoznačne vymedzený rozsah odovzdaného staveniska.
7.1.2 Objednávateľ je povinný odovzdať stavenisko vypratané tak, aby zhotoviteľ mohol na ňom  začať   práce   podľa   projektu   a   podľa   podmienok   dohodnutých   v zmluve   a v prácach riadne pokračovať.
7.1.3 Zhotoviteľ je povinný zabezpečiť stavenisko oplotením, prípadne inou formou tak aby nedošlo k vniknutiu cudzích osôb a ich prípadnému ohrozeniu zdravia a bezpečnosti.
7.1.4 Zhotoviteľ je povinný označiť stavenisko informačnou tabuľou, na ktorej budú uvedené základné údaje o stavbe.
7.1.5 Zhotoviteľ je zodpovedný za dodržiavanie predpisov BOZP pri vykonávaní svojej činnosti na stavbe. Zhotoviteľ zodpovedá za to, že jeho pracovníci zhotovujúci dielo budú absolvovať príslušné predpísané školenie z predpisov BOZP a príslušné skúšky, lekárske prehliadky a budú profesijne spôsobilí pre predmetnú činnosť.
7.1.6 Zhotoviteľ bude organizovať vykonávanie prác tak, aby nedošlo k poškodeniu zdravia vlastných pracovníkov a tretích osôb a škodám na majetku.
7.1.7 V prípade, že sa v priestore staveniska vyskytne prekážka, ktorá vznikla nezávisle na vôli alebo konaní zmluvných strán a bráni postupu prác ( archeologický nález) zhotoviteľ je povinný ihneď túto skutočnosť oznámiť objednávateľovi. Po dobu trvania prekážky je zhotoviteľ povinný prerušiť výkon stavebných prác na zhotovovanom diele. Po túto dobu sa nedostáva do omeškania so splnením záväzku podľa tejto zmluvy. Po zániku prekážky, objednávateľ a zhotoviteľ na návrh zhotoviteľa dodatkom upravia prerušením  prác dotknuté ustanovenia zmluvy o dielo  ( Čl. IV. a V. ).
7.1.8 Zhotoviteľ musí vykonať také opatrenia na stavbe, aby nedochádzalo k porušovaniu dobrých mravov ( nepožívanie alkoholických nápojov, drog, zamedzenie nevhodného správania a pod. ).
7.1.9 Zhotoviteľ vyprace stavenisko vrátane svojich strojov, zariadení a materiálov do 7 dní od odovzdania diela, ak sa strany nedohodnú inak.
7.1.1O Zhotoviteľ je zodpovedný  za riadnu ochranu  svojich  prác  po celú dobu ich výkonu a ďalej za ochranu všetkých výrobkov, náradia, materiálu, ktoré dopravil na stavbu, pričom túto ochranu zabezpečuje na vlastné náklady
7.1.11 Zhotoviteľ je povinný udržovať na stavenisku poriadok a čistotu, bezodkladne odstraňovať odpady a nečistoty vzniknuté pri vykonaní diela, a to v súlade  so zákonom o odpadoch a so stavebným zákonom. Pri neplnení tejto povinnosti je objednávateľ oprávnený zaistiť čistotu na stavenisku a jeho okoliu prostredníctvom tretej osoby na náklady zhotoviteľa.
7.2 Stavebný dozor
7.2.1 Stavebný dozor sleduje, či sa práce vykonávajú v súlade s touto zmluvou, podľa projektu stavby pre realizáciu, podľa podmienok stavebných povolení a podľa dohovorených podmienok (stavebný denník, koordinačné stretnutie, kontrolný deň ). Na nedostatky zistené v priebehu prác upozorňuje zápisom do stavebného denníka a to bezodkladne. Osoby poverené výkonom stavebného dozoru objednávateľa sú uvedené v bode 7.2.4. tohto článku.
7.2.2 Zhotoviteľ zabezpečí na vyzvanie účasť svojich pracovníkov na preverovaní svojich dodávok a prác, ktoré vykonáva stavebný dozor objednávateľa alebo iný zodpovedný zástupca objednávateľa a bez meškania vykoná opatrenia na odstránenie zistených závad a odchýlok od projektu.
7.2.3 Zhotoviteľ umožní zástupcovi autorského dozoru GP a stavebnému dozoru objednávateľa kontrolovať vykonávanie dohodnutých prác.
7.2.4 Za objednávateľa bude vykonávať technický dozor nad realizáciou a nad dodržiavaním zmluvných podmienok ......................., tel.č...................., e-mail: ..................................
7.2.5 Za zhotoviteľa bude zodpovedať za realizáciu prác zodpovedný stavbyvedúci:
.................. mobil ........................, e-mail : ..................................., ktorý bude vždy
zastihnuteľný mobilným telefónom.
7.3 Stavebný denník
7.3.1 Stavebný denník bude viesť zhotoviteľ odo dňa prevzatia staveniska. Do denníka sa budú zapisovať všetky skutočnosti rozhodné pre plnenie zmluvy, najmä údaje o časovom postupe prác. Objednávateľ je povinný sledovať obsah denníka a zápisom pripájať svoje stanovisko ( súhlas, námietky a pod. ). V priebehu pracovného času musí byť denník na stavbe trvale prístupný. Vedenie denníka sa končí odovzdaním a prevzatím diela. Pri prípadnom prerušení prác z dôvodu, že zhotoviteľ nemôže pokračovať  v prácach  pre   okolnosti,   ktoré   nie   sú   na   jeho   strane,   zhotoviteľ v stavebnom denníku zdokumentuje stav rozpracovanosti diela. Zhotoviteľ preukáže objednávateľovi  čiastkové  plnenie   zápisom   v stavebnom   denníku   ako   podklad k čiastkovej faktúre.
7.3.2 Denník sa skladá z úvodných listov, z denných záznamov a príloh. Úvodné listy v denníku budú obsahovať:
· základný list, v ktorom je uvedený názov a sídlo objednávateľa, generálneho projektanta, zhotoviteľa a zmeny týchto údajov
· identifikačné údaje stavby podľa projektu
· zoznam dokumentácie stavby, jej zmien a doplnkov
· prehľad skúšok každého druhu
7.3.3 Denné záznamy sa budú písať do knihy s očíslovanými listami na dva oddeliteľné priepisy. Denné záznamy čitateľne zapisuje a podpisuje stavbyvedúci zásadne v ten deň, keď sa práce vykonali, alebo keď nastali okolnosti, ktoré sú predmetom zápisu.
7.3.4 Zápisy do stavebného denníka sú oprávnený robiť výlučne len:
· Zhotoviteľ (dodávateľ) stavby
· Stavebný dozor Objednávateľa
· Projektant poverený vykonávaním autorského dozoru diela
· Geodet stavby
7.3.5 V prípade, ak objednávateľ alebo stavebný dozor investora pre inžiniersku činnosť na stavbe (stavebný dozor ) zistí, že zhotoviteľ nedodržuje technologické postupy a záväzné STN alebo hrubým spôsobom porušuje predpisy BOZPP, má právo zápisom v stavebnom denníku okamžite zastaviť práce na stavbe a zistené skutočnosti oznámiť Inšpektorátu práce.
7.3.6 Zmluvné strany považujú stavebný denník za základný  dokument  o  priebehu  zmluvných prác, na ktorý je možné sa odvolať v ďalšom konaní ( napr. zmeny projektového riešenia, zmeny materiálu, zmena cien atď. )
7.3.7 Zhotoviteľ zodpovedá za ochranu  zdravia  a bezpečnosť  práce svojich  pracovníkov a subdodávateľov v priestore staveniska po celú dobu vykonávania diela, t.j. od prevzatia staveniska do likvidácie zariadenia staveniska. Po celú dobu výkonu diela zaistí  zhotoviteľ bezpečnosť  práce  a prevádzky,   najmä  dodržiavanie   predpisov  o bezpečnosti a ochrany zdravia pri práci a požiarnej ochrany na pracovisku a ekológie a zodpovedá za škody vzniknuté ich porušením jemu, objednávateľovi, alebo tretím osobám. Objednávateľ je oprávnený dať zhotoviteľovi príkaz na odstránenie nedostatkov a pokiaľ nebudú v stanovenej lehote odstránené je oprávnený rozhodnúť o prerušení prác na diele do doby ich odstránenia. Zhotoviteľ nemá v takom prípade nárok na odškodnenie. Zhotoviteľ je povinný na základe platného zákona o požiarnej ochrane  zabezpečiť požiarnu  asistenčnú  hliadku  pre  požiarne  nebezpečné   práce v rozsahu danom touto právnou normou.
7.4 Priebeh Zhotovenia diela
7.4.1 Objednávateľ je oprávnený kontrolovať spôsob zhotovenia diela, pričom výkon kontroly nesmie neprimerane zasahovať do organizácie práce Zhotoviteľa. Ak Objednávateľ zistí vadu alebo odchýlku, oznámi ju Zhotoviteľovi bezodkladne a poskytne mu primeranú lehotu na vyjadrenie a odstránenie. Náklady na odstránenie vady znáša Zhotoviteľ iba v rozsahu, v akom bola vada spôsobená porušením jeho povinností.
7.4.2 Koordinačné stretnutie ( kontrolný deň) Objednávateľa a Zhotoviteľa sa bude konať podľa potreby na základe pozvánky Objednávateľa zaslanej elektronickou poštou alebo telefonicky. Kontrolných dní sa zúčastnia poverení zástupcovia objednávateľa a zhotoviteľa. Zápis z kontrolného dňa zabezpečuje objednávateľ. Závery z kontrolného dňa sú pre obe strany záväzné, nemôžu však meniť alebo dopĺňať ustanovenia tejto zmluvy.
7.4.3 Objednávateľ je oprávnený kontrolovať spôsob zhotovenia diela zhotoviteľom. Za účelom vykonávania kontroly majú zástupcovia objednávateľa kedykoľvek prístup na stavenisko. Zástupca objednávateľa je oprávnený pri zistení vád v priebehu vykonávania prác požadovať, aby zhotoviteľ vady odstránil a dielo vykonával riadnym spôsobom. Odstránenie takto zistených vád je zhotoviteľ povinný zabezpečiť na vlastné náklady v lehote určenej objednávateľom. Ak tým vznikne objednávateľovi škoda, je zhotoviteľ povinný ju uhradiť. Ak zhotoviteľ v určenej lehote vady neodstráni je objednávateľ oprávnený nechať vady odstrániť na náklady zhotoviteľa alebo odstúpiť od zmluvy.
7.4.4 Pokyn Objednávateľa, projektanta alebo technického dozoru, ktorý má alebo môže mať vplyv na cenu, rozsah alebo termín Diela, sa považuje za zmenu Diela. Zhotoviteľ nie je povinný vykonať takúto zmenu bez písomného potvrdenia oprávnenej osoby Objednávateľa a bez posúdenia jej prípustnosti podľa § 18 ZVO. Ak bola zmena písomne požadovaná a je prípustná podľa ZVO, Zhotoviteľ má nárok na zodpovedajúcu úpravu ceny a termínu. Zhotoviteľ nie je povinný začať realizáciu zmeny, kým nebude primerane určený jej cenový a časový dopad, s výnimkou bezprostredných opatrení potrebných na odvrátenie škody alebo ohrozenia života a zdravia.
7.4.5 Ak pokyn Objednávateľa alebo zmena projektovej dokumentácie vyvolá potrebu prerobenia už vykonaných prác, Zhotoviteľ má nárok na úhradu nákladov na vykonané práce, ich odstránenie a opätovné vykonanie a na primerané predĺženie lehoty, v rozsahu prípustnom podľa § 18 ZVO.
7.4.6 Ak Objednávateľ neposkytne Zhotoviteľovi riadnu a včasnú súčinnosť, najmä neodovzdá pracovisko, neposkytne projektovú dokumentáciu, rozhodnutia, povolenia, prístupy, vyjadrenia alebo iné podklady, Zhotoviteľ nie je v omeškaní. Lehota plnenia sa predlžuje najmenej o dobu trvania prekážky a o primeraný čas potrebný na opätovné rozbehnutie prác. Zhotoviteľ má zároveň nárok na úhradu preukázaných a účelne vynaložených nákladov spôsobených takouto prekážkou. Objednávateľ odsúhlasí resp. odmietne takúto zmenu najneskôr do piatich (5) pracovných dní po dni doručenia požiadavky Zhotoviteľa na jej odsúhlasenie. Uvedené platí aj pre konštrukčné zmeny dohodnuté medzi Objednávateľom a Zhotoviteľom. V prípade, ak Zhotoviteľ uvedené zmeny prevádza bez písomného súhlasu od Objednávateľa o zvýšení ceny, akceptuje pôvodne dohodnutú cenu bez nároku na jej zvýšenie pri novom riešení. Rovnako preberá plnú zodpovednosť za dodržanie požadovaných parametrov podľa všeobecne platných právnych predpisov a noriem aj pre ostatné zmenou dotknuté časti diela. Okrem objednávateľa (jeho štatutárneho zástupcu), jeho technického resp. stavebného dozoru pre dané dielo, nemajú žiadne tretie osoby akékoľvek oprávnenie rokovať alebo dohodovať so Zhotoviteľom zmenu podmienok tejto zmluvy, jej rozsahu resp. ceny.
7.4.7 Objednávateľ, zástupcovia Objednávateľa ako aj osoby určené technickým dozorom sú  počas celého   obdobia  trvania  Zmluvy   oprávnení   uskutočniť   na  stavenisku v pracovnom čase kontrolu tak, aby neprimerane nenarušili postup prác. Zhotoviteľ poskytne zástupcom objednávateľa možnosť vykonať kontrolu, vrátane toho že im zaistí prístup, svoje zariadenia a bezpečnostné vybavenie. Ak počas takýchto kontrol tieto osoby zistia nedostatky, alebo vady, sú oprávnené odmietnuť predmetné položky.
7.5 Odovzdanie a prevzatie diela
7.5.1 Dielo bude odovzdané funkčné a prevádzkyschopné.
7.5.2 Zhotoviteľ je povinný písomne oznámiť objednávateľovi minimálne 7 dní vopred, kedy bude dielo pripravené na odovzdanie. Dielo sa považuje za splnené jeho odovzdaním Zhotoviteľom a prevzatím Objednávateľom.
7.5.3 K odovzdaniu  a  prevzatiu  dokončeného  diela  pripraví  Zhotoviteľ  doklady  uvedené   v bode 5.6.5.
7.5.4 Dokladom o splnení - odovzdaní diela zhotoviteľom je„ Zápis o odovzdaní a prevzatí diela", ktorého návrh pripraví zhotoviteľ. ,,Zápis" podpíšu zástupcovia zmluvných strán oprávnení k podpisovaniu v zmluvných veciach. V „Zápise" zhotoviteľ prehlási, že dielo odovzdáva a objednávateľ prehlási, že dielo preberá. ,,Zápis" obsahuje najmä: zhodnotenie akostí vykonaných prác, súpis zistených vád, dohodu o opatreniach a lehotách na ich odstránenie, prípadne o iných právach zo zodpovednosti za vady a ak nedošlo k dohode, stanoviská zhotoviteľa a objednávateľa. Ak objednávateľ odmieta dielo prevziať, spíšu obe strany zápis, v ktorom uvedú svoje stanoviská a ich odôvodnenie.
7.5.5 Objednávateľ nie je povinný prevziať dielo, ktoré vykazuje také vady a nedorobky, ktoré samé o sebe alebo v spojení s inými bránia plynulému a bezpečnému užívaniu diela k stanovenému účelu poprípade spôsobujú jeho rýchlejšie opotrebovanie, alebo sa jedná o nedostatky vzhľadové a estetické. V prípade prevzatia diela musia byt' tieto zjavné vady a nedorobky uvedené v zápise o odovzdaní a prevzatí diela vrátane dohodnutých termínov ich odstránenia. Ak sa strany nedohodnú na termínoch ich odstránenia, určí ich objednávateľ. Po odstránení bude spísaný protokol v ktorom objednávateľ prehlási, že vady a nedorobky boli odstránené. Tento protokol sa stane dodatkom protokolu o odovzdaní a prevzatí dokončeného diela.
7.5.6 Preberacieho konania sa zúčastnia splnomocnení zástupcovia Objednávateľa a Zhotoviteľa.
7.5.7 Zhotoviteľ zodpovedá za vady, ktoré vznikli v dôsledku porušenia jeho zmluvných alebo zákonných povinností. Lehoty na začatie odstraňovania vád musia zohľadňovať charakter vady, dostupnosť náhradných dielov a technologický postup; pri havarijnom stave je Zhotoviteľ povinný začať konať bezodkladne, najneskôr do 24 hodín od oznámenia, ak tomu nebráni objektívna prekážka. Ak Zhotoviteľ uzná vadu a v primeranej lehote ju neodstráni, môže Objednávateľ po predchádzajúcej písomnej výzve zabezpečiť odstránenie treťou osobou na náklady Zhotoviteľa.
7.6 Zodpovednosť zhotoviteľa
7.6.1 Zhotoviteľ zodpovedá za škodu iba v rozsahu, v akom preukázateľne vznikla porušením jeho povinnosti alebo konaním osôb, za ktoré podľa zákona zodpovedá. Zhotoviteľ nezodpovedá za škodu spôsobenú okolnosťami na strane Objednávateľa, vadami projektovej dokumentácie alebo podkladov poskytnutých Objednávateľom, ani za škodu spôsobenú vyššou mocou. Celková zmluvná zodpovednosť Zhotoviteľa za škodu je, s výnimkou škody spôsobenej úmyselne, hrubou nedbanlivosťou alebo škody, pri ktorej nemožno zodpovednosť zmluvne obmedziť, limitovaná sumou zodpovedajúcou 100 % ceny Diela bez DPH. Objednávateľ nie je oprávnený jednostranne započítať sporný nárok na náhradu škody voči splatnej cene Diela; započítanie je možné len voči nespornému alebo právoplatne priznanému nároku.
7.6.2 Zhotoviteľ nezodpovedá za nepriamu škodu, následnú škodu, ušlý zisk, stratu produkcie, stratu prevádzkových výnosov ani inú obdobnú ekonomickú ujmu, pokiaľ takáto zodpovednosť nie je podľa kogentného právneho predpisu vylúčená alebo obmedzená. Celková náhrada škody, za ktorú Zhotoviteľ zodpovedá podľa tejto zmluvy, je limitovaná cenou Diela bez DPH, s výnimkou škody spôsobenej úmyselne alebo v prípadoch, v ktorých zákon pripúšťať takéto obmedzenie nedovoľuje.
7.7 Iné dohody
7.7.1 Zhotoviteľ vykonáva činnosti spojené s predmetom diela na vlastnú zodpovednosť podľa tejto zmluvy, pričom rešpektuje technické špecifikácie a právne predpisy. Zhotoviteľ   sa   zaväzuje   vykonávať   dielo   v súlade   s touto   zmluvou, projektovou dokumentáciou, výkazom výmer a príslušných noriem, vzťahujúcimi sa na predmet diela.
7.7.2 Zhotoviteľ vyhlasuje, že pred podpisom tejto zmluvy si osobne prezrel miesto stavby  a oboznámil sa s jeho stavom na mieste samom. Zhotoviteľovi na realizáciu diela postačujú informácie, ktoré mu objednávateľ poskytol pred jej podpísaním.
7.7.3 Všetky výrobky, komponenty, spojovacie a pomocné materiály musia vyhovovať Európsky technickým normám .
7.7.4 Zhotoviteľ zodpovedá za to,  že pri  realizácii  diela nepoužije  materiál,  o ktorom  je v čase jeho použitia známe, že je škodlivý. Použitý materiál bude zodpovedať podmienkam stanoveným v zákone č. 133/2013 Z. z. o stavebných výrobkoch v znení neskorších doplnkov a zmien. Zhotoviteľ si preveril, či projektová dokumentácia neobsahuje riešenia, materiály, konštrukcie a podobne, ktoré sa v minulosti ukázali ako nevhodné pri uskutočňovaní podobných stavieb.
7.7.5 Ak dôjde k prerušeniu alebo spomaleniu prác z dôvodov podľa Čl. XI., zmeny Diela, omeškania Objednávateľa alebo inej objektívnej prekážky, zmluvný termín sa predĺži najmenej o dobu trvania prekážky a o primeranú dobu potrebnú na obnovenie pracovného postupu. Predĺženie a prípadný cenový dopad sa zdokumentujú v stavebnom denníku a zmluvne vysporiadajú v rozsahu prípustnom podľa § 18 zákona č. 343/2015 Z. z.
7.7.6 Zhotoviteľ sa zaväzuje, že ak pri realizácii diela použije materiály a práce alebo dokumentáciu, ktoré sú chránené patentovými alebo autorskými právami bez súhlasu oprávnených osôb nakladať s týmito právami, znáša všetky dôsledky s tým spojené. Objednávateľ upozorní zhotoviteľa na chránené práva, ak boli použité v odovzdanej projektovej dokumentácii.
7.7.7 V prípade, že v priebehu  realizácie  diela dôjde  k prerušeniu  prác v dôsledku  niektorej  z okolností uvedených v Čl. XI. tejto zmluvy, zhotoviteľovi sa prerušuje plynutie zmluvných lehôt. Po pominutí prekážky sa predĺži príslušná lehota plnenia záväzku o dobu prerušenia prác, ak sa strany nedohodnú písomne inak. Predĺženie lehoty plnenia záväzku bude riešené dodatkom k tejto zmluve.
7.7.8 Zhotoviteľ je   povinný   riadiť   sa   pokynmi   Objednávateľa   v rámci   koordinácie s ostatnými dodávkami, ktoré nie sú súčasťou diela podľa tejto zmluvy.
7.7.9 Zhotoviteľ poveril vykonávaním funkcie stavbyvedúceho zodpovedného za prevedenie diela v súlade so znením tejto zmluvy, ktorého meno zhotoviteľ uvedie do Zápisu o odovzdaní staveniska. Prípadné zmeny osôb v tejto funkcii na stavbe oznámi zhotoviteľ objednávateľovi zápisom do stavebného denníka.
7.8 Nakladanie so stavebným a demolačným odpadom a plnenie požiadaviek DNSH
7.8.1 Zhotoviteľ sa zaväzuje vykonať dielo v súlade so zásadou nespôsobovať významné škody (ďalej len „DNSH“) a zabezpečiť plnenie všetkých požiadaviek vyplývajúcich z právnych predpisov Slovenskej republiky a Európskej únie v oblasti odpadového hospodárstva, najmä zákona č. 79/2015 Z. z. o odpadoch v znení neskorších predpisov, Programu predchádzania vzniku odpadu Slovenskej republiky, Programu/Plánu odpadového hospodárstva Slovenskej republiky, Protokolu EÚ o nakladaní so stavebným a demolačným odpadom, podmienkami poskytnutia nenávratného finančného príspevku Slovenskou inovačnou a energetickou agentúrou a ďalších záväzných dokumentov vzťahujúcich sa na financovanie projektu.
7.8.2 Zhotoviteľ je povinný počas vykonávania diela:
a) prijímať opatrenia na predchádzanie vzniku odpadu,
b) minimalizovať množstvo vznikajúcich stavebných a demolačných odpadov,
c) zabezpečiť selektívne odstraňovanie materiálov a triedenie odpadov,
d) uprednostňovať opätovné použitie materiálov,
e) zabezpečiť recykláciu alebo iné materiálové zhodnotenie odpadov v súlade s platnými právnymi predpismi a požiadavkami DNSH.
7.8.3 Zhotoviteľ je povinný zabezpečiť, aby najmenej 70 % (hmotnosti)  stavebného odpadu a odpadu z demolácií, vyprodukovaného počas realizácie stavby alebo demolácie, neznečisteného škodlivinami, bolo pripravených na opätovné použitie, recykláciu a iné materiálové zhodnotenie, a to vrátane činnosti spätného zasypávania, pri ktorých sa využije odpad ako náhrada za iné materiály.
7.8.4 Zhotoviteľ je povinný nakladať so stavebnými a demolačnými odpadmi výlučne prostredníctvom osôb oprávnených na nakladanie s odpadmi podľa platných právnych predpisov a zabezpečiť, aby všetky činnosti súvisiace s nakladaním s odpadmi boli vykonávané v rozsahu príslušných oprávnení.
7.8.5 Zhotoviteľ je povinný viesť úplnú evidenciu o vzniku a nakladaní so stavebnými a demolačnými odpadmi počas celej doby vykonávania diela a uchovávať ju najmenej počas lehoty určenej objednávateľom alebo právnymi predpismi vzťahujúcimi sa na financovanie projektu. Objednávateľ je oprávnený kedykoľvek počas vykonávania diela požadovať od zhotoviteľa predloženie priebežných dokladov a informácií týkajúcich sa nakladania s odpadmi. Zhotoviteľ je povinný požadované dokumenty predložiť najneskôr do 5 pracovných dní odo dňa doručenia výzvy objednávateľa.
7.8.6 Zhotoviteľ je povinný v lehote určenej v bode 5.6.5 tohto článku tejto zmluvy predložiť objednávateľovi všetky dokumenty potrebné na preukázanie splnenia požiadaviek DNSH, najmä:
a)	doklady o odovzdaní stavebných a demolačných odpadov osobe oprávnenej na nakladanie s odpadmi,
b)	súhrnný dokument sumarizujúci údaje o vzniku odpadu a spôsobe nakladania s ním, obsahujúci najmenej:
· identifikáciu pôvodcu odpadu,
· identifikáciu stavby, z ktorej odpad pochádza,
· identifikáciu osoby oprávnenej na nakladanie s odpadmi, ktorá odpad prevzala,
· identifikáciu odpadu vrátane katalógového čísla odpadu podľa Katalógu odpadov,
· spôsob nakladania s odpadom,
· dátum odovzdania odpadu,
· sumarizáciu údajov o vzniknutých stavebných a demolačných odpadoch,
· sumarizáciu údajov o následnom nakladaní s odpadmi,
· vyhodnotenie splnenia požiadavky podľa bodu 9.8.3 tohto článku,
a) doklady preukazujúce oprávnenosť osoby, ktorá odpad prevzala, najmä:
· súhlas podľa § 97 ods. 1 zákona č. 79/2015 Z. z. o odpadoch v znení neskorších predpisov, ak nakladanie s odpadom podlieha súhlasu,
· registráciu podľa § 98 ods. 1 zákona č. 79/2015 Z. z. o odpadoch v znení neskorších predpisov, ak nakladanie s odpadom nepodlieha súhlasu,
d)	akékoľvek ďalšie doklady, potvrdenia, evidencie alebo vyhlásenia požadované objednávateľom, poskytovateľom finančných prostriedkov, vykonávateľom, sprostredkovateľským orgánom, riadiacim orgánom, orgánom auditu alebo kontrolným orgánom na preukázanie splnenia požiadaviek DNSH.
7.8.7 Zhotoviteľ je povinný zabezpečiť, aby pri vykonaní diela najmenej 70 % všetkých výrobkov z dreva použitých pri renovácii konštrukcií, opláštenia a povrchových úprav bude recyklovaných / opätovne použitých, alebo pochádzajúcich z trvalo udržateľne obhospodarovaných lesov, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC  alebo ekvivalentné normy.
7.8.8 Zhotoviteľ je povinný preukázať splnenie povinností podľa bodov 7.8.7 tohto článku tejto zmluvy predložením príslušných údajových listov výrobkov, resp. príslušnými certifikátmi (pri výrobkoch z dreva), a to najneskôr pri odovzdaní a prevzatí diela medzi zmluvnými stranami podľa bodu 7.5 tohto článku tejto zmluvy.
7.8.9 Ak bude objednávateľovi v dôsledku porušenia povinností zhotoviteľa podľa bodov 7.8.1 až 7.8.9 tohto článku uložená finančná oprava, korekcia, sankcia, pokuta, povinnosť vrátiť finančné prostriedky alebo vznikne akákoľvek iná majetková ujma, zhotoviteľ sa zaväzuje nahradiť objednávateľovi všetku takto vzniknutú škodu a uhradiť všetky súvisiace náklady v plnom rozsahu do 30 kalendárnych dní odo dňa doručenia písomnej výzvy objednávateľa.
7.9 Poistenie zhotoviteľa za škodu a finančná záruka
7.9.1 Zmluvné strany sa dohodli, že zhotoviteľ najneskôr do 10 pracovných dní od nadobudnutia účinnosti tejto zmluvy zloží na účet objednávateľa: IBAN SK44 0900 0000 0003 5257 5393, BIC kód banky: GIBASKBX, variabilný symbol:……….., finančnú záruku za riadne a včasné vykonanie diela (ďalej len „finančná záruka“) vo výške 5 % z celkovej ceny za dielo s DPH podľa čl. V. bod 5.3 tejto zmluvy, čo predstavuje sumu  ............EUR alebo v tom istom termíne poskytne bankovú záruku v prospech objednávateľa. Finančná záruka sa považuje za zloženú jej pripísaním na uvedený účet objednávateľa. Banková záruka sa považuje za poskytnutú zo strany zhotoviteľa predložením záručnej listiny - dokladu preukazujúceho poskytnutie bankovej záruky objednávateľovi, ktorá bude obsahovať písomné vyhlásenie príslušnej všeobecne akceptovateľnej banky, že uspokojí objednávateľa vo výške sumy 5 % z celkovej ceny za dielo s DPH podľa čl. 5 bod 5.3 tejto zmluvy, čo predstavuje sumu  .............. EUR, ak zhotoviteľ nesplní záväzok ukončiť a odovzdať dielo objednávateľovi v termíne podľa čl. IV. bod 4.1 tejto zmluvy. Banková záruka sa bude riadiť ustanoveniami § 313 a nasl. Obchodného zákonníka, musí byť vydaná vo forme a s obsahom akceptovateľným pre objednávateľa ako neodvolateľná a bezpodmienečná banková záruka splatná na prvé písomné požiadanie, podľa ktorej príslušná renomovaná slovenská banka alebo pobočka zahraničnej banky na území Slovenskej republiky vyhlási, že uspokojí objednávateľa na základe písomnej výzvy objednávateľa adresovaného banke v prípade, ak zhotoviteľ nesplní záväzok ukončiť a odovzdať dielo objednávateľovi v termíne podľa čl. 4 bod. 4.1. tejto zmluvy.
7.9.2 V prípade, že zhotoviteľ neukončí a neodovzdá v termíne podľa čl. 4, bod 4.1. tejto zmluvy objednávateľovi dielo, finančná záruka prepadne v prospech objednávateľa v prípade, že zhotoviteľ zložil finančnú záruku, resp. banková záruka prepadne v prospech objednávateľa v prípade, že zhotoviteľ poskytol bankovú záruku.
7.9.3 Objednávateľ sa zaväzuje v prípade, že riadne a včas vykonané dielo bude protokolárne odovzdané a prevzaté objednávateľom za podmienok dohodnutých v tejto zmluve, v prípade, že zhotoviteľ zložil finančnú záruku, zloženú finančnú záruku vrátiť zhotoviteľovi najneskôr do 10 kalendárnych dní po zápisničnom odovzdaní a prevzatí diela medzi zmluvnými stranami.
7.9.4 V prípade, že zhotoviteľ zložil finančnú záruku a doba uloženia finančnej záruky bude viac ako dva mesiace, objednávateľ sa zaväzuje uhradiť zhotoviteľovi spolu s vrátenou finančnou čiastkou i príslušný úrok, ktorým bol zhodnotený vklad na účte objednávateľa. 
7.9.5 V prípade, že zhotoviteľ poskytol bankovú záruku a zo strany objednávateľa dôjde k uplatneniu nároku na plnenie z bankovej záruky voči banke, objednávateľ bezodkladne informuje o tejto skutočnosti zhotoviteľa.
7.9.6 Zhotoviteľ sa zaväzuje mať ku dňu účinnosti tejto zmluvy uzatvorené a po celú dobu realizácie diela (až do protokolárneho prevzatia diela objednávateľom bez vád a nedorobkov) platné a účinné poistenie zodpovednosti za škodu pri výkone podnikateľskej činnosti, a to s limitom poistného plnenia najmenej do výšky ceny diela za jednu poistnú udalosť. Poistenie musí kryť škody na zdraví, usmrtení, škody na majetku, ako aj všetky ostatné škody vzniknuté v príčinnej súvislosti s činnosťou zhotoviteľa, jeho zamestnancov a subdodávateľov, vrátane následných škôd spôsobených vadou diela (vadnou prácou). Zhotoviteľ je povinný predložiť do 10 pracovných dní od účinnosti tejto zmluvy objednávateľovi platnú poistnú zmluvu alebo potvrdenie o poistení (poistný certifikát). V prípade, ak zhotoviteľ nepredloží platnú poistnú zmluvu alebo potvrdenie o poistení (poistný certifikát) v určenom termíne, objednávateľ si vyhradzuje právo odstúpiť od zmluvy o dielo so zhotoviteľom.
7.9.7 Zhotoviteľ sa zaväzuje, že neuskutoční žiadne úkony, ktoré by viedli k zrušeniu či obmedzeniu rozsahu poistného krytia alebo k zníženiu limitu poistného plnenia bez predchádzajúceho písomného súhlasu objednávateľa. V prípade porušenia tejto povinnosti je objednávateľ oprávnený pozastaviť odovzdanie staveniska alebo prerušiť realizáciu prác až do doby, kým zhotoviteľ písomne nepreukáže splnenie podmienky podľa čl 7.9.6 tejto zmluvy alebo od tejto zmluvy odstúpiť. Takto prerušená lehota na dokončenie diela sa z tohto dôvodu nepredlžuje. Zhotoviteľ zároveň zodpovedá za všetku vzniknutú škodu.



ČLÁNOK VIII.
SPOLUPÔSOBENIE ZMLUVNÝCH STRÁN

8.1 Objednávateľ sa zaväzuje spolupôsobiť pri realizácii diela nasledovným spôsobom:
8.1.1 Odovzdať stavenisko viď. bod 7.1, zodpovednému zástupcovi zhotoviteľa.
8.2 Zhotoviteľ sa zaväzuje spolupôsobiť pri realizácii diela nasledovným spôsobom:
8.2.1 Zhotoviteľ je povinný rešpektovať upozornenia technického dozoru a odstraňovať nedostatky, ktoré budú zapísané v stavebnom denníku.
8.2.2 Zodpovedný zástupca zhotoviteľa je povinný zúčastňovať sa pravidelných kontrolných
Porád ktoré je oprávnený zvolávať objednávateľ.
8.2.3 Zhotoviteľ je povinný na základe výzvy objednávateľa sprístupniť objednávateľovi stavenisko a umožniť objednávateľovi skontrolovať stav vykonávaného diela, a to prípadne aj v čase, kedy na mieste diela nebudú prebiehať práce. Zhotoviteľ je zároveň povinný na základe výzvy objednávateľa počas vykonávania diela poskytovať objednávateľovi informácie týkajúce sa priebehu vykonávania diela.
8.2.4 Zhotoviteľ je povinný udržiavať na prevzatom pracovisku a priľahlých komunikáciách, určených na dopravu materiálu, poriadok a čistotu a odstraňovať odpady a nečistoty, ktoré vznikli pri vykonávaní jeho prác na vlastné náklady. Taktiež vykoná opatrenia na zabránenie poškodenia stromov na stavenisku a priľahlom okolí.
8.2.5 Zhotoviteľ v plnom rozsahu zodpovedá za požiarnu ochranu  diela  a  bezpečnosť  pri práci  a   bezpečnosť   technických   zariadení   pri  realizácii   stavebných   prác  v súlade s ustanoveniami vyhlášky č. 147/2013 Z. z..
8.2.6 Zhotoviteľ je povinný umožniť orgánom štátneho stavebného dohľadu a nimi prizvaným osobám vstup na stavenisko za účelom vykonania štátneho stavebného dohľadu. Na mieste vykonávania diela musí byť k dispozícií dokumentácia a všetky doklady týkajúce sa realizovaného diela. Na stavenisku musí byť odo dňa prevzatia staveniska vedený stavebný denník. Vedenie stavebného denníka sa končí odovzdaním a prevzatím diela.



ČLÁNOK IX.
ZÁRUČNÁ DOBA A ZODPOVEDNOSŤ ZA VADY

9.1 Záručná doba
9.1.1 Záručná doba  na Dielo ako funkčný a odovzdaný celok je päť (5) rokov, t. j. šesťdesiat (60)      mesiacov, a začína plynúť dňom riadneho odovzdania a prevzatia Diela. Záručná doba na jednotlivé stavebné, remeselné, montážne a dokončovacie práce, ktoré nemajú povahu samostatného funkčného celku, je dva (2) roky, t. j. dvadsaťštyri (24) mesiacov. Pri výrobkoch, zariadeniach a technologických celkoch sa uplatní záručná doba výrobcu, najmenej však dvadsaťštyri (24) mesiacov, ak právne predpisy, súťažné podklady alebo povaha konkrétneho plnenia nevyžadujú dlhšiu dobu. Dlhšia záručná doba na Dielo ako celok sa neuplatní na jednotlivé práce, výrobky alebo zariadenia, na ktoré bola podľa tohto ustanovenia dohodnutá kratšia záručná doba.
9.1.2 Ak bola počas záručnej doby opravená alebo vymenená iba určitá časť Diela, na túto opravenú alebo vymenenú časť plynie nová záručná doba v trvaní dvanásť (12) mesiacov odo dňa jej protokolárneho prevzatia, najviac však do uplynutia záručnej doby platnej pre príslušnú časť Diela podľa bodu 9.1.1, ak právny predpis alebo súťažné podklady neurčujú inak. Oprava alebo výmena časti Diela nespôsobuje začatie novej päťročnej záručnej doby na celé Dielo.
9.1.3 Zhotoviteľ začne s odstraňovaním oprávnene reklamovanej vady bez zbytočného odkladu, spravidla do piatich (5) pracovných dní od doručenia riadnej reklamácie. Lehota na úplné odstránenie vady sa určí podľa jej charakteru, technologického postupu, dostupnosti materiálov a náhradných dielov a bezpečnostných podmienok. Ak Zhotoviteľ reklamovanú vadu neuzná, je oprávnený požadovať spoločnú obhliadku a odborné posúdenie. Do skončenia posúdenia nie je v omeškaní s odstránením vady, ktorej existenciu alebo príčinu dôvodne spochybňuje.
9.2 Havarijný stav je Zhotoviteľ povinný začať riešiť bezodkladne, spravidla najneskôr do 24 hodín od jeho oznámenia, ak to objektívne umožňujú bezpečnostné, technologické a prevádzkové podmienky. Lehota sa nevzťahuje na čas potrebný na zabezpečenie špecializovaného materiálu, technológie alebo tretej osoby, ak Zhotoviteľ bezodkladne vykoná primerané zabezpečovacie opatrenia.
9.3 Oznámenie vady musí byť písomné a musí obsahovať identifikáciu Diela alebo jeho časti, opis vady, jej prejav a podľa možnosti miesto jej výskytu. Reklamácia doručená elektronicky na kontaktnú e-mailovú adresu Zhotoviteľa je účinná bez potreby dodatočného potvrdenia.
9.3.1 Zjavné vady:
t.j. vady ktoré mohol Objednávateľ zistiť pri odbornej prehliadke pri odovzdaní Diela, je Objednávateľ povinný uviesť v preberacom protokole. Ak ich v protokole neuvedie, tým nie je dotknutá zodpovednosť Zhotoviteľa za vady, ktoré nebolo možné pri riadnej prehliadke zistiť.
9.3.2 Skryté vady:
t.j. vady, ktoré je Objednávateľ povinný oznámiť bez zbytočného odkladu po ich zistení, najneskôr v rámci príslušnej záručnej doby. Oznámenie musí umožniť Zhotoviteľovi preveriť existenciu, rozsah a príčinu vady.
9.4 Zhotoviteľ nezodpovedá za vady spôsobené projektovou dokumentáciou, podkladmi alebo pokynmi Objednávateľa, ak na ich nevhodnosť upozornil alebo ich nevhodnosť nemohol pri vynaložení odbornej starostlivosti zistiť. Zhotoviteľ ďalej nezodpovedá za vady spôsobené nesprávnym užívaním, nedostatočnou údržbou, zásahom tretej osoby, mechanickým poškodením, bežným opotrebením alebo inou príčinou na strane Objednávateľa.
9.5 Zhotoviteľ nezodpovedá za vady spôsobené projektovou dokumentáciou, podkladmi, pokynmi alebo rozhodnutiami Objednávateľa, ak na ich nevhodnosť alebo rozpor s právnymi či technickými požiadavkami upozornil bez zbytočného odkladu a Objednávateľ na ich použití napriek tomu trval. Zhotoviteľ nezodpovedá ani za vady spôsobené nesprávnym užívaním, zásahom tretej osoby, nedostatočnou údržbou alebo okolnosťou na strane Objednávateľa.
9.6 Ak Zhotoviteľ uznanú vadu v primeranej lehote neodstráni napriek tomu, že mu Objednávateľ vytvoril riadne podmienky, môže Objednávateľ po predchádzajúcej písomnej výzve zabezpečiť odstránenie vady treťou osobou. Objednávateľ je povinný umožniť Zhotoviteľovi vyjadriť sa k rozsahu a cene zásahu. Zhotoviteľ je povinný nahradiť iba primerané a preukázané náklady na odstránenie vady, za ktorú podľa zmluvy a zákona zodpovedá.



ČLÁNOK X.
ZMLUVNÉ POKUTY
[bookmark: _Hlk242359996]
10.1 Zmluvné strany sa dohodli, že za omeškanie Zhotoviteľa s odovzdaním Diela z dôvodov na jeho strane patrí Objednávateľovi zmluvná pokuta vo výške 0,05 % z ceny nedokončenej časti Diela bez DPH za každý deň omeškania.
10.2 Zmluvné strany sa dohodli, že Zmluvná pokuta za omeškanie s postupovým termínom môže byť uplatnená len vtedy, ak omeškanie postupového termínu preukázateľne ovplyvňuje konečný termín Diela. Výška pokuty je 0,05 % z ceny nedokončenej časti Diela bez DPH za každý deň omeškania.
10.3 Zmluvná pokuta podľa bodu 10.2 sa uplatní aj počas záručnej doby len na uznané vady a po márnom uplynutí primeranej lehoty na ich odstránenie.
10.4 Za omeškanie s odstránením vady alebo nedorobku, ktorý bol riadne reklamovaný a uznaný, patrí Objednávateľovi zmluvná pokuta 200 EUR za každý deň omeškania a za jednu konkrétnu vadu najviac do výšky 10 % ceny príslušnej časti Diela.
10.5  Zmluvná pokuta za porušenie povinnosti udržiavať poriadok na stavenisku môže byť uplatnená až po písomnej výzve a poskytnutí najmenej 2 pracovných dní na nápravu; jej výška je 200 EUR za deň.
10.6 Zhotoviteľ má voči Objednávateľovi nárok na zmluvnú pokutu vo výške 0,05 % z omeškanej sumy za každý deň omeškania s úhradou.
10.7 Zmluvná pokuta za omeškanie s vyprataním staveniska je 200 EUR za každý deň omeškania po márnom uplynutí primeranej lehoty poskytnutej Objednávateľom z hodnoty jednotlivých faktúr ( daňových dokladov) za každý aj začatý deň omeškania po splatnosti až do úplného zaplatenia faktúry.
10.8 Zmluvná pokuta podľa tohto článku sa neuplatní, ak omeškanie Zhotoviteľa vzniklo v dôsledku okolnosti, za ktorú Zhotoviteľ nezodpovedá, najmä z dôvodu omeškania alebo pokynu Objednávateľa, zmeny Diela, vyššej moci alebo inej objektívnej prekážky.
10.9 Objednávateľ je oprávnený jednostranne započítať zmluvnú pokutu alebo nárok na náhradu škody voči pohľadávke Zhotoviteľa iba v rozsahu splatného a nesporného nároku alebo nároku právoplatne priznaného príslušným orgánom. Pred započítaním je Objednávateľ povinný nárok písomne špecifikovať.
10.10 Celková výška všetkých zmluvných pokút uplatniteľných voči Zhotoviteľovi podľa tejto zmluvy je limitovaná sumou 10 % z ceny Diela bez DPH. Zmluvná pokuta sa započítava na náhradu škody spôsobenej tým istým porušením povinnosti. Náhradu škody presahujúcu zmluvnú pokutu možno požadovať iba v rozsahu preukázanej škody a pri splnení zákonných podmienok zodpovednosti Zhotoviteľa.
10.11 Zmluvné pokuty sa neuplatnia duplicitne za to isté porušenie povinnosti. Ak sa za rovnaké skutkové konanie uplatňuje viac zmluvných pokút, uplatní sa iba jedna, a to tá, ktorá zodpovedá konkrétnemu porušeniu a je pre Zhotoviteľa priaznivejšia.
10.12 Zmluvná pokuta sa neuplatní za obdobie, počas ktorého bol Zhotoviteľ v omeškaní v dôsledku okolnosti, za ktorú nezodpovedá, ani za obdobie, počas ktorého Objednávateľ neposkytol potrebnú súčinnosť alebo neuhradil splatnú a nespornú cenu.
10.13 Odstránenie vady alebo splnenie povinnosti sa preukazuje zápisom v stavebnom denníku, protokolom, fotografickou dokumentáciou alebo iným objektívne overiteľným spôsobom; podpis Objednávateľa nie je jediným prípustným dôkazným prostriedkom.
10.14 V prípade, že zhotoviteľ poruší povinnosť strpieť výkon kontroly /auditu/ overovania skutočností súvisiacich s vykonaním diela počas platnosti a účinnosti zmluvy o poskytnutí nenávratného finančného príspevku, resp. ak zhotoviteľ poruší povinnosť poskytnúť osobám oprávneným vykonať kontrolu /audit/ všetku potrebnú súčinnosť v zmysle čl. VI. bod 6.11 tejto zmluvy a objednávateľovi bude v dôsledku toho uložená kontrolným orgánom pokuta, objednávateľ je oprávnený požadovať od zhotoviteľa zaplatenie zmluvnej pokuty vo výške zodpovedajúcej pokute uloženej objednávateľovi kontrolným orgánom.


ČLÁNOK XI.
OKOLONOSTI VYLUČUJÚCE ZODPOVEDNOSŤ

Neaplikuje sa


ČLÁNOK XII.
OSTATNÉ USTANOVENIA

12.1 Zmluvné strany sa dohodli, že od zmluvy možno odstúpiť iba z dôvodov ustanovených touto zmluvou alebo zákonom. Pred odstúpením z dôvodu porušenia zmluvy poskytne oprávnená strana druhej strane primeranú dodatočnú lehotu najmenej 15 pracovných dní na nápravu, ak povaha porušenia neumožňuje nápravu alebo ide o prípad, pri ktorom zákon umožňuje odstúpenie bez dodatočnej lehoty. 
12.2 Za podstatné porušenie tejto zmluvy sa považuje:
12.2.1 Ak zo strany Zhotoviteľa možno považovať opakované alebo závažné vykonávanie prác v rozpore so zmluvou, ak bol Zhotoviteľ na konkrétne porušenie písomne upozornený a napriek poskytnutej primeranej lehote nevykonal nápravu.
12.2.2 Ak je Objednávateľ v omeškaní s úhradou splatnej a nespornej faktúry viac ako 15 dní po písomnej výzve Zhotoviteľa, Zhotoviteľ je oprávnený po predchádzajúcom upozornení pozastaviť práce až do zaplatenia. Počas pozastavenia sa lehoty plnenia predlžujú o dobu pozastavenia a o primeranú dobu potrebnú na obnovenie prác. Ak omeškanie Objednávateľa trvá viac ako 45 dní, Zhotoviteľ je oprávnený od zmluvy odstúpiť a má nárok na úhradu vykonaných prác, dodaného materiálu, účelne vynaložených nákladov, nákladov na demobilizáciu a ďalších preukázaných nárokov podľa zákona.
12.3 Zmluvné strany sa dohodli, že ak Objednávateľ bezdôvodne odmietne prevziať Dielo napriek tomu, že Dielo je podľa zmluvy spôsobilé na užívanie, považuje sa za odovzdané dňom, keď Zhotoviteľ umožnil Objednávateľovi jeho prevzatie a preukázateľne ho vyzval na prevzatie. Tým nie sú dotknuté oprávnené nároky Objednávateľa z vád Diela.
12.4  Pri predčasnom ukončení zmluvy z dôvodov na strane Objednávateľa má Zhotoviteľ nárok na úhradu vykonaných prác, dodaných materiálov, materiálov objednaných pre Dielo, ktoré už nemožno účelne použiť inde, nákladov na demobilizáciu a ďalších nárokov podľa zákona a tejto zmluvy.
12.5 Objednávateľ je povinný Dielo prevziať aj v prípade drobných vád a nedorobkov, ktoré samy osebe ani v spojení s inými nebránia bezpečnému a riadnemu užívaniu Diela na dohodnutý účel. Takéto vady a nedorobky sa uvedú v preberacom protokole s primeranou lehotou na ich odstránenie a nie sú dôvodom na odmietnutie prevzatia Diela.
12.6 Ak Objednávateľ jednostranne preruší práce z dôvodov na svojej strane alebo z dôvodov, za ktoré Zhotoviteľ nezodpovedá, je povinný uhradiť Zhotoviteľovi cenu za vykonané práce a dodávky, náklady na zabezpečenie a ochranu Diela, náklady na demobilizáciu a opätovnú mobilizáciu a ďalšie preukázané účelne vynaložené náklady. Lehota plnenia sa predlžuje o dobu prerušenia a primeranú dobu na obnovenie prác.
12.7 Objednávateľ môže odstúpiť od zmluvy len z dôvodov uvedených v tejto zmluve, § 19 zákona č. 343/2015 Z. z. alebo podľa Obchodného zákonníka.
12.8 Omeškanie Zhotoviteľa s jednotlivým postupovým termínom nie je dôvodom na odstúpenie, ak neohrozuje konečný termín Diela alebo ak je spôsobené okolnosťou, za ktorú Zhotoviteľ nezodpovedá.
12.9 Samotné nezačatie prác v lehote nie je dôvodom na odstúpenie, ak je spôsobené neodovzdaním staveniska, neposkytnutím spolupôsobenia, objektívnou prekážkou alebo inou okolnosťou na strane Objednávateľa.
12.10 Pri odstúpení z dôvodu porušenia povinností Objednávateľa má Zhotoviteľ okrem úhrady vykonaného plnenia nárok aj na náhradu preukázaných a účelne vynaložených nákladov súvisiacich s ukončením alebo prerušením plnenia a ďalšie nároky podľa zákona.
12.11 Odstúpenie sa týka len nesplnenej časti zmluvy, ak z povahy porušenia alebo zákona nevyplýva potreba odstúpenia od celej zmluvy.
12.12 Ak oprávnená strana nevyužije právo odstúpiť, porušenie samo osebe nezakladá povinnosť druhej strany pristúpiť na neurčitú zmenu zmluvy; prípadná zmena musí byť písomná a prípustná podľa § 18 zákona č. 343/2015 Z. z.
12.13 Odstúpenie od tejto zmluvy nadobúda účinnosť dňom nasledujúcim po dni jeho doručenia v písomnej forme druhej zmluvnej strane.
12.14 Zhotoviteľ je oprávnený využívať subdodávateľov v rozsahu prípustnom podľa súťažných podkladov a § 41 ZVO. Zmenu subdodávateľa alebo zmenu údajov o subdodávateľovi oznámi Objednávateľovi bez zbytočného odkladu v rozsahu požadovanom ZVO a zmluvou. Objednávateľ môže zmenu odmietnuť iba z dôvodu ustanoveného zákonom alebo zmluvou. Použitie subdodávateľa nezbavuje Zhotoviteľa zodpovednosti za riadne plnenie zmluvy.
12.15 Ak súťažné podklady vyžadujú predchádzajúci súhlas Objednávateľa so subdodávateľom, Objednávateľ sa vyjadrí do piatich pracovných dní od doručenia úplného oznámenia; ak sa v tejto lehote nevyjadrí, považuje sa oznámenie za odsúhlasené, pokiaľ takýto mechanizmus nie je v rozpore so ZVO alebo iným kogentným právnym predpisom.
12.16 Zhotoviteľ je oprávnený meniť svojich subdodávateľov a využívať ďalších subdodávateľov v rozsahu prípustnom podľa § 41 ZVO a tejto zmluvy. Objednávateľ nesmie zmenu bezdôvodne odmietnuť ani podmieňovať ju požiadavkami, ktoré neboli uvedené v súťažných podkladoch alebo ktoré nemajú oporu v právnych predpisoch.


ČLÁNOK XIII.
ZÁVEREČNÉ USTANOVENIA

13.1 Zhotoviteľ zodpovedá za riadne vykonanie rozsahu Diela, ktorý bol predmetom pôvodnej zákazky a tejto zmluvy. Práce, dodávky alebo riešenia mimo pôvodného rozsahu vykoná iba na základe písomného pokynu alebo dodatku a len v rozsahu, v akom je ich zadanie a zmena zmluvy prípustná podľa § 18 ZVO.
13.2 Zmeny alebo doplnky tejto zmluvy sú možné iba písomne a len v rozsahu prípustnom podľa § 18 ZVO. Zmluvné strany pri každej zmene posúdia jej vplyv na cenu, rozsah a termín Diela. Objednávateľ je povinný bez zbytočného odkladu poskytnúť Zhotoviteľovi potrebné stanovisko, podklady a súčinnosť.
13.3 Zhotoviteľ zodpovedá  za  dodávku  všetkých  prác  a  dodávok  nevyhnutných  pre  riadne a funkčné dodanie diela na základe, Zhotoviteľom  vypracovanej  projektovej  dokumentácie a príslušných noriem, vzťahujúcimi sa na predmet diela. Zhotoviteľ vyhlasuje, že mu je známy obsah  dohodnutých  plnení,  situovanie  a dopravná  prístupnosť miesta stavby.
13.4 Na právne vzťahy osobitne neupravené touto zmluvou sa použijú príslušné ustanovenia Obchodného zákonníka, prípadne Občianskeho zákonníka, a ZVO v rozsahu, v akom sa na zmluvu vzťahuje.
13.5 V prípade, že Objednávateľ vo verejnom obstarávaní, ktorého výsledkom bolo uzatvorenie tejto zmluvy, vyžadoval preukázať splnenie podmienok účasti podľa § 34 ods. 1 písm. g) zákona o verejnom obstarávaní prostredníctvom kľúčových odborníkov, sa Zhotoviteľ zaväzuje, že činnosti, ktoré sú predmetom tejto zmluvy a ktoré spadajú do kompetencie týchto kľúčových odborníkov, bude počas celého trvania zmluvy vykonávať prostredníctvom tých kľúčových odborníkov, ktorými preukazoval splnenie podmienok účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní. Zoznam týchto osôb je uvedený v ponuke zhotoviteľa, ktorá tvorí Prílohu č. 4 tejto zmluvy. V prípade potreby alebo požiadavky Objednávateľa môžu byť kľúčoví odborníci vymenení. Nahradenie kľúčových odborníkov uvedených v ponuke Zhotoviteľa inými kľúčovými odborníkmi je možné len so súhlasom Objednávateľa. V prípade takéhoto nahradenia, musia noví kľúčoví odborníci, ktorí nahradia tých pôvodných uvedených v ponuke Zhotoviteľa, spĺňať minimálne rovnaké podmienky ako sa požadovali v rámci preukázania splnenia podmienok účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní pre daného kľúčového odborníka.
13.6 Táto zmluva nadobúda platnosť dňom jej podpísania obidvoma zmluvnými stranami. Táto zmluva nadobúda účinnosť po kumulatívnom splnení nasledovných podmienok:
a) objednávateľ zabezpečí zverejnenie tejto zmluvy v Centrálnom registri zmlúv, ktorý vedie Úrad vlády SR v elektronickej podobe, v lehote podľa § 47a ods. 4 zákona č. 40/1964 Zb. Občianskeho zákonníka v znení neskorších predpisov,
b) po splnení odkladacej podmienky, ktorou je nadobudnutie účinnosti zmluvy o poskytnutí nenávratného finančného príspevku medzi objednávateľom a Ministerstvom investícií, regionálneho rozvoja a informatizácie Slovenskej republiky ako riadiacim orgánom pre Program Slovensko 2021 – 2027,
c) objednávateľ vyčlení vo svojom rozpočte finančné prostriedky na účel uskutočnenia diela: ,,Lanová dráha na Martinské hole“  vo výške, v ktorej nebude celková cena diela s DPH uvedená v článku V. bod 5.3 tejto zmluvy krytá nenávratným finančným príspevkom podľa zmluvy o poskytnutí nenávratného finančného príspevku medzi objednávateľom a Ministerstvom investícií, regionálneho rozvoja a informatizácie Slovenskej republiky ako riadiacim orgánom pre Program Slovensko 2021 – 2027,
Zhotoviteľ bude o nadobudnutí zmluvy bezodkladne písomne informovaný.
13.7 .
13.8 Na vzťahy osobitne neupravené touto zmluvou sa vzťahujú príslušné ustanovenia Obchodného zákonníka a Občianskeho zákonníka.
13.9 Účastníci zmluvy týmto vyhlasujú, že táto zmluva zodpovedá ich slobodnej vôli,  uzatvárajú ju dobrovoľne a na znak súhlasu s jej obsahom ju podpisujú.
13.10 Táto zmluva je vyhotovená v štyroch (4) vyhotoveniach, tri (3) vyhotovenia obdrží objednávateľ a jedno (1) vyhotovenie zhotoviteľ.
13.11 Táto zmluva je povinne zverejňovaná podľa §5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
13.12 Nedeliteľnou súčasťou tejto zmluvy sú prílohy:

Príloha č. 1: Opis predmetu zákazky
Príloha č. 2: Položkový rozpočet
[bookmark: _Hlk242717400]Príloha č. 3: Termínový harmonogram prác vypracovaný zhotoviteľom s postupovými termínmi a kritickou cestou k zmluvou stanovenému termínu ukončenia diela
Príloha č. 4: Osoby, ktoré sa budú podieľať na plnení predmetu zmluvy
Príloha č. 5: Zoznam subdodávateľov
Príloha č. 6: Opis technológie ponúknutej zhotoviteľom

V Martine dňa:

Za objednávateľa :	Za zhotoviteľa :

primátor mesta	             spoločnosť



Príloha č. 1: Opis predmetu zákazky


Príloha č. 2: Položkový rozpočet


Príloha č. 3: Termínový harmonogram prác vypracovaný zhotoviteľom s postupovými termínmi a kritickou cestou k zmluvou stanovenému termínu ukončenia diela



Príloha č. 4: Osoby, ktoré sa budú podieľať na plnení predmetu zmluvy


	Poradové číslo
	Názov pozície kľúčového experta
	Titul, meno, priezvisko

	 
	 
	 

	 
	 
	 





Príloha č. 5: Zoznam subdodávateľov


Na uskutočnení plnenia predmetu zmluvy:

a) sa nebudú podieľať subdodávatelia a celý predmet zmluvy uskutočníme vlastnými kapacitami.*

b) sa budú podieľať nasledovní subdodávatelia:*

 
	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Podiel plnenia vyjadrený v %
	Meno, priezvisko, dátum narodenia, adresa pobytu osoby oprávnenej konať za subdodávateľa

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 





* Nehodiace prečiarknite






















Príloha č. 6: Opis technológie ponúknutej zhotoviteľom

